เรื่องร้องเรียน: จอดรถบนทางเท้า ปิดกัดทางเดินเท้า
การดำเนินการของเจ้าหน้าที่: เจ้าหน้าที่เทศกิจ เขตห้วยขวาง ชุดกิจการพิเศษ (ขหข. 5311, 5313) ตรวจสอบเหตุจาก “Traffy Fondue” กรณีรถสไลค์จอดบนทางเท้า บริเวณถนนเพชรอุทัย ผลการตรวจสอบเป็นรถของอู่ซ่อมรถยนต์ใกล้เคียง (ไม่มีชื่อร้าน)  เจ้าของอู่ฯ เบื้องต้นได้ให้การกับเจ้าหน้าที่ว่า "คืนเกิดเหตุ เวลาประมาณ 22.00 น. เกิดสภาพฝนตกหนัก มีประชาชนร้องขอให้นำรถสไลค์เข้าช่วยเหลือ เนื่องจากรถเสีย แต่เป็นเวลายามวิกาลจึงไม่สามารถซ่อมรถยนต์ได้ และไม่มีสถานที่รองรับ จึงนำรถทั้งหมดจอดบนทางเท้าไว้ก่อน พอถึงเวลาเช้าจึงได้นำรถออกจากทางเท้าเป็นที่เรียบร้อย" แต่เมื่อมีภาพถ่ายชัดเจน ตนจึงขอยอมรับผิดและยินยอมเสียค่าปรับ เจ้าหน้าที่ชุดฯ จึงได้เชิญเข้าเปรียบเทียบปรับ ณ ที่ทำการฝ่ายเทศกิจ สนง.เขตห้วยขวาง โดยปรับเป็นเงิน 3,000 บาท ตามคดีเปรียบเทียบที่ 607/2566 ลงวันที่ 26 ก.ค. 2566 ใบเสร็จรับเงินค่าปรับ เล่มที่ 01527 เลขที่ 8 เป็นที่เรียบร้อย พร้อมกำชับห้ามมีการกระทำผิดซ้ำอีก เหตุการณ์ทั่วไปปกติ
ความเห็นของผู้แจ้ง: แจ้ง
พื้นที่: แขวงบางกะปิ เขตห้วยขวาง กรุงเทพมหานคร